31998D0009
L 003/12
JURNALUL OFÍCIAL AL UNIUNII EUROPENE
DECIZIA COMISIEI
din 16 decembrie 1997
de modificare a Deciziei 97/569/CE de stabilire a listelor provizorii cu unitățile din țările terțe din care statele membre autorizează importurile de produse din carne
(Text cu relevanță SEE)
(98/9/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată prin Decizia 97/34/CE (2), în special articolul 2 alineatul (4),
întrucât listele provizorii cu unitățile din țările terțe producătoare de produse din carne au fost întocmite prin Decizia 97/569/CE (3) a Comisiei;
întrucât Africa de Sud a trimis o listă cu unitățile producătoare de produse din carne de pasăre, pentru care autoritățile responsabile certifică faptul că unitățile sunt în conformitate cu normele comunitare;
întrucât o listă provizorie cu unitățile producătoare de produse din carne de pasăre poate fi ca urmare întocmită pentru Africa de Sud; întrucât Decizia 97/569/CE ar trebui modificată în consecință;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adăugă anexei la Decizia 97/569/CE.
Articolul 2
Prezenta decizie se aplică de la 15 decembrie 1997.
Articolul 3
Prezenta decizie se adresează statelor membre.
Adoptată la Bruxelles, 16 decembrie 1997.